VPRAŠANJE:

Naročnika naprošamo, da nam pojasni, kakšna je dim. robnikov iz naravnega kamna s prerezom .../...??

"34603 3 - Voziščne konstrukcije 3.4 - Robni elementi vozišč 34603 - Dobava in vgraditev dvignjenega robnika iz naravnega kamna s prerezom ../.. cm V ceni je zajeta nabava, dobava in vgradnja nazivne velikosti robnika, vključno s polaganjea robnikov na predpisano višino, betonski temelj robnika debeline 10 cm iz ce m 172,00"  
Hvala za pojasnilo.

ODGOVOR:

Upošteva naj se dimenzija: 34603 - Dobava in vgraditev dvignjenega robnika iz naravnega kamna s prerezom 18/22 cm

VPRAŠANJE:

Pozdravljeni,   
Prosimo naročnika, da omogoči izpolnjevanje pogoja, v 5. točki poglavja 3.2.3.3 Vodja gradnje »Na enem objektu vsaj 100 vodovodnih hišnih priključkov«, z eno do največ tremi referencami, tako kot ima zahtevano v ostalih točkah te alineje.

ODGOVOR:

Ponudniki zgoraj naveden pogoj izpolnijo z eno do največ tremi referencami (referenčnimi posli), tako je zahtevano v ostalih točkah te alineje.

VPRAŠANJE:

Spoštovani,   
Prosimo naročnika, da spremeni referenčni pogoj v točki 3.2.3.1 Tehnična in strokovna sposobnost ponudnik: »da je v obdobju od 1. 1. 2014 kvalitetno, strokovno in v skladu s pogodbenimi določili uspešno izvedel in zaključil vsaj dva (2) objekta gradnje/obnove javnega vodovoda pri katerem je na vsakem objektu posamezno izvedel vsaj 150 vodovodnih hišnih priključkov«  
in sicer tako: »da je v obdobju od 1. 1. 2014 kvalitetno, strokovno in v skladu s pogodbenimi določili uspešno izvedel in zaključil vsaj dva (2) objekta gradnje/obnove javnega vodovoda pri katerem je na vsakem objektu posamezno izvedel vsaj 100 vodovodnih hišnih priključkov«

ODGOVOR:

Referenčni pogoj v navedeni točki se spremeni na način, da se število izvedenih vodovodnih hišnih priključkov iz 150, spremeni v 100, kot je predlagal gospodarski subjekt.

VPRAŠANJE:

Pozdravljeni,   
Ali izpolnimo zahtevane pogoje v poglavju 3.2.3.1 Tehnična in strokovna sposobnost ponudnik, v točki 2 (reference za kanalizacijo) in točki 3 (reference za vodovod) z eno do največ tremi referencami, tako kot to zahteva za zadnjo, 5. točko?

ODGOVOR:

Da.

VPRAŠANJE:

Naročnik je objavil ESPD obrazec, v katerem so št. JN006352/2018-B01. Menimo, da je prišlo napake, saj je št. JN008545/2019-B01. Ali lahko vpišemo pravo št. javnega naročila? Ali obstaja kakšna druga razlaga? Hvala za odgovor.

ODGOVOR:

Naročnik je objavil popravljen ESPD na svoji spletni strani. V primeru uporabe starega obrazca, lahko gospodarski subjekt sam vpiše pravilno številko javnega naročila, ki se glasi JN008545/2019-B01, kot je na to opozoril gospodarski subjekt.

VPRAŠANJE:

Pozdravljeni, glede na obseg popisov bi pričakovali seznam sprememb ob objavi novih popisov, da lahko hitreje najdemo, kje so te spremembe narejene, ne pa da moramo preiskat popolnoma vse dokumente in te razlike/popravke iskati z lupo. Že tako nam primanjkuje časa za pripravo ponudbo s tem pa nam delo le otežujete. Prosimo, da na portalu objavite seznam sprememb in kje/v katerih popisih so te spremembe narejene. Hvala

ODGOVOR:

V novih popisih ni narejenih sprememb, v enem od zavihkov so bile brisane projektantske cene.